ผ่าตัดคลอดมา4 เดือนแล้ว ก็มีเลือดออกจากช่องคลอดกระปิดกระปรอยมาตลอด แต่เพิ่งกินยาคุมสำหรับคนให้นมแบบ28เม็ดไปประมาณ3-4 วัน แล้วเลือดมาเยอะเหมือนประจำแต่เยอะกว่าปกติที่เคยเป็นประจำเดือนมาก อันนี้คือปกติ, แพ้ยาคุม, หรือว่ามีอะไรผิดปกติไมค่ะ
สวัสดีค่ะ หากคลอดลูกมา 4 เดือน แล้วมีเลือดออกกะปริดกะปรอย อาจเกิดจาก- มีมดลูกอักเสบติดเชื้อ แต่มักมีอาการปวดท้องน้อยและตกขาวที่ผิดปกติร่วมด้วย- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติ- มีโรคเกิดขึ้นที่มดลูก เช่น มีติ่งเนื้อในโพรงมดลูก เยื่อยุโพรงมดลูกหนาตัวผิดปกติ มะเร็งปาดมดลูก เป็นต้นส่วนการที่เมื่อเริ่มทานยาคุมกำเนิดชนิดที่ให้นมลูกได้ ซึ่งเป็นยาคุมกำเนิดชนิดฮอร์โมนเดี่ยว แล้วเกิดมีเลือดออกมาก ก็น่าจะเกิดจากผลของยาคุมกำเนิดได้ค่ะ หากไม่ได้มีอาการปวดท้องน้อยมาก แนะนำควรสังเกตอาการไปก่อน เพราะโดยส่วนใหญ่เมื่อทานยาคุมต่อเนื่องไปซักระยะ เลือดที่ออกจะค่อยๆ ลดน้อยลงจนหายไปเองค่ะ แต่หากเลือดที่ออกยังคงมีปริมาณมากทุกวัน ไม่มีแนวโน้มที่จะลดลงหรือหายไป หรือมีอาการปวดท้องน้อยร่วมด้วย ก็ควรไปพบสูติ-นรีแพทย์เพื่อตรวจค่ะ